ครม.แต่งตั้งข้าราชการพลเรือน และนายนที ขลิบทอง ให้ดำรงตำแหน่งผู้อำนวยการสำนักงานกองทุนหมู่บ้านและชุมชนเมืองแห่งชาติ
ครม. แต่งตั้งข้าราชการพลเรือน และนายนที ขลิบทอง ให้ดำรงตำแหน่งผู้อำนวยการสำนักงานกองทุนหมู่บ้านและชุมชนเมืองแห่งชาติ

คณะรัฐมนตรี มีมติเห็นชอบแต่งตั้งตามที่นายวิษณุ เครืองาม รองนายกรัฐมนตรี เสนอ คือ นางสาวอ้อนฟ้า เวชชาชีวะ ข้าราชการพลเรือนสามัญ ให้ดำรงตำแหน่งรองเลขาธิการ ก.พ.ร สำนักงาน ก.พ.ร สำนักนายกรัฐมนตรี นางสาวสุรุ่งลักษณ์ เมฆะอำนวยชัย ข้าราชการพลเรือนสามัญ ดำรงตำแหน่งผู้ตรวจราชการสำนักนายกรัฐมนตรี 
ขณะที่กระทรวงการต่างประเทศ เสนอนายเกริกพันธุ์ ฤกษ์จำนง ข้าราชการพลเรือน ดำรงตำแหน่งเอกอัครราชทูต สถานเอกอัครราชทูต ณ กรุงมาดริด ราชอาณาจักรสเปน นางสาวมรกต ศรีสวัสดิ์ รองอธิบดีกรมองค์การระหว่างประเทศ ดำรงตำแหน่งเอกอัครราชทูต สถานเอกอัครราชทูต ณ กรุงเวียนนา สาธารณรัฐออสเตรีย นางสาวพัชรี พุ่มพชาติ รองอธิบดีกรมอเมริกาและแปซิฟิกใต้ ดำรงตำแหน่งเอกอัครราชทูต สถานเอกอัครราชทูต ณ กรุงบัวโนสไอเรส สาธารณรัฐอาร์เจนตินา ทั้งนี้ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป

ขณะที่นายสุวพันธุ์ ตันยุวรรธนะ รัฐมนตรีสำนักนายกรัฐมนตรี เสนอนายนที ขลิบทอง ให้ดำรงตำแหน่งผู้อำนวยการสำนักงานกองทุนหมู่บ้านและชุมชนเมืองแห่งชาติ